Det er bileieren som er ansvarlig for at tegnkombinasjonen er i orden. Søkere av personlige bilskilt må ha fylt 18 år og må være eneste eier av bilen. Etter at betaling er fullført og søknaden er godkjent, får man enerett på bilskiltet i ti år. Dersom man ønsker enerett på bilskiltet etter dette, må man søke på nytt tre måneder (senest en måned) før ti år er gått. Etter at ti år er gått og eieren ikke har sendt inn ny søknad, blir det personlige bilskiltet tilgjengelig for andre.